

ŽUPANIJA MEĐIMURSKA
OSNOVNA ŠKOLA IVANOVEC
Ivanovec, Ul. bana Jelačića 26, 40 000 Čakovec
KLASA: 112-02/26-06/02
URBROJ: 2109-31/-02-26-1
Ivanovec, 18. kolovoza 2026.

Na temelju članka 99. stavka 9. Zakona o odgoju i  obrazovanju u osnovnoj i srednjoj školi (“Narodne novine” broj 87/08, 86/09, 92/10, 105/10, 90/11, 16/12, 86/12, 94/13, 152/14, 07/17, 68/18, 98/19, 64/20, 151/22 i 156/23), Pravilnika o pomoćnicima u nastavi i stručnim komunikacijskim posrednicima (“Narodne novine” broj 102/18, 59/19, 22/20, 91/23 i 85/24) te Zakona o osobnoj asistenciji (“Narodne novine” broj 71/23), Osnovna škola Ivanovec raspisuje

N A T J E Č A J
za radno mjesto pomoćnika/pomoćnice u nastavi učenicima s teškoćama

1. POMOĆNIK/POMOĆNICA U NASTAVI UČENIKA S TEŠKOĆAMA
- 5 izvršitelja/ice, određeno vrijeme do kraja školske godine 2026./2027., nepuno radno vrijeme prema rasporedu sati  učenika/ice. (projekt “Osiguravanje pomoćnika učenicima s teškoćama u OŠ Grada Čakovca VIII), 



Uvjeti za radno mjesto pomoćnika u nastavi :

· punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a, uz odgovarajuće iznimke propisane čl. 21. Zakona o osobnoj asistenciji
· nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi
· pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora


Uz pisanu i vlastoručno potpisanu prijavu (u kojoj se moraju navesti osobni podatci: osobno ime, adresa stanovanja, broj telefona odnosno mobitela, e-mail adresa na koju će mu biti dostavljena obavijest o datumu i vremenu procjene, odnosno testiranja i naziv radnog mjesta na koje se prijavljuje) na natječaj kandidati su obvezni priložiti: 

· životopis
· dokaz o državljanstvu
· dokaz o odgovarajućoj vrsti obrazovanja 
· dokaz (potvrda) o završenom programu edukacije za poslove pomoćnika u nastavi učenicima s teškoćama
· elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje – ne starije od dana  objave natječaja
· uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 30 dana od dana raspisivanja natječaja)


Isprave se prilažu u izvorniku, ovjerenoj preslici ili elektroničkom zapisu.

Temeljem članka 13. stavak 2. Zakona o ravnopravnosti spolova na natječaj se pod jednakim uvjetima mogu prijaviti osobe oba spola.
Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj  84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.
Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata 
Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

S prijavljenim kandidatima koji udovoljavaju formalnim uvjetima natječaja i koji su dostavili potpunu, pravodobnu i vlastoručno potpisanu prijavu, obavit će se razgovor u svrhu odabira kandidata.
Razgovorom se utvrđuju sposobnosti, vještine, interesi, motivacija i osobine kandidata, s posebnim naglaskom na uvažavanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, sklonost individualnom i timskom radu, točnost u izvršavanju poslova, organiziranost i emocionalna stabilnost.

Kandidati će putem web stranice Škole (https://os-ivanovec.skole.hr/natjecaji/) biti obaviješteni o mjestu i vremenu održavanja razgovora.
Za kandidata koji ne pristupi razgovoru smatra se da je odustao od prijave na natječaj i više se ne smatra kandidatom u selektivnom postupku.
O rezultatima natječaja kandidati/kandidatkinje će biti obaviješteni/obaviještene na mrežnoj stranici Osnovne škole Ivanovec u zakonskom roku (https://os-ivanovec.skole.hr/natjecaji/).

Pisane prijave sa  traženom dokumentacijom podnose se u papirnatom obliku, osobno ili poštom, najkasnije do 26. 08. 2026. godine zaključno do 12.00 sati na adresu:

Osnovna škola Ivanovec  
Ulica bana Jelačića 26  
40 000 Čakovec
s naznakom:  „ Za natječaj – pomoćnik/ica u nastavi  (m/ž)“

Rok za podnošenje prijava je osam (8) dana od dana objave natječaja.
Nepotpune i nepravodobne prijave neće se razmatrati.

Podnošenjem prijave kandidati daju privolu za obradu osobnih podataka u svrhu provedbe natječajnog postupka sukladno Općoj uredbi o zaštiti podataka (EU) 2016/679 i Zakonu o provedbi Opće uredbe o zaštiti podataka (NN 42/18).

Natječaj je objavljen 18.08.2026. na oglasnoj ploči i web stranici škole te na stranicama Hrvatskog zavoda za zapošljavanje.


                                                                                        RAVNATELJICA:
                 
                                                                                 
                                                             Ksenija Korent, dipl. uč.  RN
